《赋得古别离送郑子》
清代·周准

劲羽乏群栖，转蓬靡暂息。伊人贫困士，能无去乡国。

辞乡阻长川，旅迹殊可怜。昨别俄六载，斯游定几年。

游踪渺无畔，淮水连河岸。回瞻云树深，忽忽兴长叹。

云外指京畿，秋风冷客衣。可堪闻塞雁，正值向南飞。

作者简介：（1777—1858）江苏长洲人，字钦莱，号迂村。诸生。受业于陈鹏举。能诗，尤善五、七绝句。有《迂村文钞》、《虚室吟》等。